經數: 一八六一

經名: 大乘法苑義林章卷第二

頁數: 二九一

上	欄

有實是其實法. 陰界入等依名心法有體

可得故言有實. 有名無實是其假法. 甁衣

車乘舍宅軍衆. 如是一切假施設其名. 推

心無體故曰無實. 下就諦辨假爲世諦. 實

爲第一. 第三約就理事分二. 事爲世諦.

理爲第一. 事有假實. 如我衆生乃至□角

旋火輪等. 是其假事諸陰界入是其實事.

此等一切同名世諦. 苦集滅道法相道理爲

第一義. 次下就其破性宗中以辨二諦. 於

中兩門. 前門就其假法 空有以辨二諦. 後

門就其實法空有以辨二諦. 就前門中先

明世諦. 世法有五. 後於是五法心無 顚倒

名第一者. 知其性空不亦實性名無顚倒.

就後門中若燒割等名世諦者. 五陰諸法

同名世諦. 無燒割等名第一者. 諸法性空

名第一義. 次下就其破相宗中以辨二諦.

八苦之相以爲世諦. 無八苦相爲第一義.

問曰此宗所辨二諦與前何別. 古來釋云. 前

說因緣假有以爲世諦. 此宗宣說妄相之

有以爲世諦. 前宗宣說無性之空爲第一

義. 此宗宣說無相之空爲 第一義. 有斯別

耳. 次就第四顯實宗中以辨二諦. 事相緣

起以爲世諦. 法性緣起名第一義. 先喩後

合. 喩相云何. 譬如一人隨 用分多. 若其走

時名爲走者. 收刈之時名收刈者. 如是所

說父母生邊名爲世諦. 因緣生邊名爲第一.

古來解云. 因緣所生凡有六重. 一事因緣所

生. 如毘曇說. 二法因緣所生. 唯苦無常生滅

法數. 三假因緣所生. 如成實說. 四妄相因

中	欄

緣所生. 猶如幻化. 五是妄想因緣所生. 如

夢所見. 六是眞實因緣所生. 所謂佛 性十二

因緣如水起波. 前五緣生□是世諦. 今據第

六故名第一. 上解雖精. 今解小別. 此中二

諦. 唯明顯實宗中二諦. 不說 小乘及破相

二諦. 顯實 自有破於相故. 諸小乘計二十

部殊. 佛豈懸爲大唐所有. 說二小宗所有

二諦. 由此應言. 後七番中初番擧事. 釋前

依人以立二諦. 經言凡夫隨其所稱名爲

世諦. 出世之人如其性相. 而能 知之名第

一義. 故 知但是重顯前義. 令知二諦依人

相待亦建立之. 以下六番依法勝劣相對建

立. 雖 不分別差別分別. 義推卽是此中四

重. 前第二番有名無實是世俗者. 卽此初

俗. 顯揚等說如我有情等. 正與此同. 有名

有實名第一義. 卽論所說四種勝義. 皆有名

體故. 卽顯我有情等唯俗非眞實最爲卑

劣. 餘皆勝此可爲勝義. 或唯三科對我衆

生等. 有名有實名第一義. 亦不違理. 相可

知故. 第三番中如我衆生乃 至諸陰界入

是名世諦. 四諦是第一義者. 此以二類對

四諦理俱名世俗. 我乃至旋火之輪但有其

名無體用. 法更重說爲世俗諦者. 顯不唯

形於三科法名爲世俗. 亦形四諦等名世

俗故. 准餘世俗皆可通形. 其陰界入等有

名有體. 前第二番. 以初有名無體用法.

形陰界入. 陰界入法名爲眞諦. 卽四眞中

初勝義攝. 顯此非 唯是勝義故. 復以三科

形於四諦. 事劣於理卽爲俗故. 卽是論中

下	欄

第二世俗. 四諦卽是第 二勝義. 第四番中世

法有五. 名爲世俗. 知1世俗如此名眞者.

顯初世俗不唯我等但有其名無體用法.

其無實體有用之法亦初俗故. 顯揚等說

房舍軍林等亦初世俗故. 以無實體我等

類同最卑劣故. 無倒知此唯有[&FFFF]#等都無

眞實名句等法. 是第一義. 四勝義中皆無所

說五世法故. 或三科中實無此五. 此番狀

似說之非次. 以[&FFFF]#界入旣說通眞. 恐此

有用無體之法亦通眞諦. 爲顯不然因釋

彼疑. 故今方說. 五種世中. 初二能詮. 次二所

詮. 後一標相. 顯能所詮若情若事皆有假

立非眞實故. 作差別說. 更無異義. 第五

番中若燒割等名世諦等者. 此之一對顯

二無我名爲世俗. 外道異生執我常一. 佛

說爲無. 以五[&FFFF]#等可燒割等. 無彼實 我一

常之相 故. 繞 割等二無我也. 後番以此無

我形於苦諦理等說爲眞諦. 卽第三眞. 今

以之對一實眞如. 眞如不依可燒割等詮

門顯故. 卽勝義勝義故. 二無我等依詮顯

實名爲世俗. 第四勝義世俗所攝. 不爾此

言有何詮理. 世尊不說無義言故. 一實眞

如卽是第四勝義勝義. 第六番中八苦相等

名世等者. 前以四諦對[&FFFF]#等名眞. 今以

之對二無我等無八苦相法. 卽成世俗.

第三證得世俗所攝八苦. 卽是苦諦理 故.

偏擧一苦類餘三諦. 此番應在第五番說.

前第五番應第六說. 以言便故前後不定.

第七番中所說法喩. 總明二諦體無差別.

經數: 一八六一

經名: 大乘法苑義林章卷第二

頁數: 二九二

上	欄

隨其人智及於法中. 空有事理淺深詮旨

四重二諦. 勝劣相形成眞俗故. 世人但知父

母所生名爲世俗. 出世之人知因緣生名

第一義. 此隨人智以分二諦. 父母所生假

事粗淺名爲世俗. 因緣生者實法細深名爲

勝義. 此隨於法以分二諦. 總明二諦差別

法喩. 更無別門. 審觀經意. 雖有七重. 以

義而推與論無別. 經爲根本義依法 相以

宣揚. 論是末宗稟佛言而成理. 豈復自爲

Ｃ楯. 苟出胸襟而已哉. 故知經論所說無

別. 但由解者分別不同. 作此會經亦應允

當. 何以得知形無燒割等. 卽一實眞如勝

義勝義所攝. 涅槃又說. 文殊師利菩薩摩訶

薩白佛言. 世尊所言實諦其義云何. 佛言.

善男子. 言實諦者名曰眞法. 善男子. 若法

非眞不名實諦. 善男子. 實諦者無顚倒. 無

顚倒者乃名實諦. 善男子. 實諦者無有虛

妄. 有虛妄者不名實諦. 善男子. 實諦者名

曰大乘. 非大乘者不名實諦. 善男子. 實諦

者是佛所說非魔所說. 非佛說者不名實

諦. 善男子. 實諦者一道淸淨無有二也. 善

男子. 有常有樂有我有淨. 是卽名爲 實

諦之義. 此意卽說無燒割等眞如爲諦. 唯

是勝義非俗諦攝. 最殊勝故. 文殊師利白佛

言. 世尊. 若以眞實爲實諦者. 此眞實法卽

是如來虛空佛性. 若如是者如來虛空及與

佛性無有差別. 佛告文殊師利. 有苦有諦

有實有集有諦有實有滅有諦有實有

道有諦有實. 善男子. 如來非苦非諦是實.

中	欄

虛空非苦非諦是實. 佛性非苦非諦是實.

文殊師利所言苦者爲無常相. 是可斷相是

爲實諦. 如來之性非苦非無常非可斷相.

是故爲實. 虛空佛性亦復如是. 此經文意.

一實眞如在纏名佛性. 在果名如來. 法性

空如. 亦因空顯故名虛空. 非安立故非四

諦攝. 此經卽是廢詮談旨一眞法界. 苦集滅

道是四諦事. 諦卽四理. 實爲四如. 由此眞

如非苦非諦但是實攝. 又如前所引. 瑜伽

顯揚說有二諦. 但說俗有四與此四同. 唯

說眞有一. 卽非安立. 唯第四眞. 前三不離

俗後三故. 所以不說. 又有差別名爲安立.

故說四俗. 無有差別名非安立. 故唯一眞.

成唯識論第九卷中四眞具有. 廣具顯故. 示

勝於俗亦有差別. 勝□一諦第四眞收. 仁

王二諦各自名攝. 中邊論顯揚唯識第八.

說此二諦各有三種. 俗諦三者. 一假世俗.

二行世俗. 三顯了世俗. 如次應知卽三自

性. 眞諦三[&FFFF]#. 一義勝義謂眞如. 二得勝義謂

涅槃. 三行勝義謂聖道. 此假世俗第一俗攝.

唯有假名都無體故. 此行世俗第二第三世

俗所攝. 有爲事故. 心上變似四諦相理. 理不

離事故依他攝. 第二第三世俗攝也. 顯了世

俗第四俗攝.  依二空門所顯了故. 准義應

入四勝義中. 易可知也. 其義勝義第四眞

攝. 此得勝義第三眞攝. 因證顯故約得辨

故. 此行勝義第二眞攝. 無漏眞智理稍勝故.

若隨其事第一眞攝. 隨其所應入四世俗.

易可知也. 若說四諦苦集滅道爲得勝義.

下	欄

卽第三俗第二眞攝. 論自說故. 瑜伽第四

十六云. 何名諦施設建立. 謂無量種. 或立

一諦. 謂不虛妄諦. 第四眞攝. 或立二諦. 一

世俗諦. 二勝義諦. 仁王般若. 波斯匿王白言.

世尊. 世諦中有第一義諦不. 若有者諦不

應一. 若無者智不應二. 與瑜伽同隨名

次第二諦所攝. 或立三諦. 一相諦. 二語諦.

三用諦. 所詮能詮體用離合有差別故. 相

諦通眞俗. 語用初三俗. 唯非眞中後二所

攝. 或立四諦. 一苦. 二集. 三滅. 四道. 如前

已說. 雜染淸淨二類各有因果殊故. 或立

五諦. 一因諦. 二果諦. 三智諦. 四境諦. 五勝

諦. 前四安立. 後一非安立. 安立之中能有所

有心境異故. 初因果諦. 第三俗諦第二眞

攝. 境通眞俗. 智唯第二第三俗諦. 第一第二

眞攝. 第五勝諦第四俗諦. 第三第四眞諦所

攝. 或初四種集苦道滅如次配攝. 後一眞

如. 或立六諦. 一諦諦. 二妄諦. 三遍知諦. 四

應永斷諦. 五應作證諦. 六應修習諦. 勝義世

俗二類有殊. 染淨因果兩各異故. 諦諦通四

眞. 義理皆勝故. 妄諦通四俗. 義理皆劣故.

或諦諦是理. 非初二俗. 是後三眞. 妄諦如幻

是初二俗眞第一攝. 後四如次卽是四諦.

第三俗諦第二眞攝. 或立七諦. 一愛味諦. 二

過患諦. 三出離諦. 四法性諦. 五勝解諦. 六聖

諦. 七非聖諦. 集苦道滅次第初四. 意解思

惟聖凡所知種類異故. 初四諦者第三俗諦

第二眞攝. 意解思惟第四俗諦第三眞攝.

依詮行相二無我故. 四眞四俗皆是聖諦. 聖

經數: 一八六一

經名: 大乘法苑義林章卷第二

頁數: 二九三

上	欄

知有無事理別故. 凡於初俗堅著妄說以

爲實故. 非二聖諦. 聖知爲無可初俗攝. 餘

處或立七諦. 愛味過患出離應知應斷應

證應修. 單重二觀觀於四諦. 第二觀中除

道諦故. 亦第三俗第二眞攝. 或立八諦. 一

行苦性諦. 二壞苦性諦. 三苦苦性諦. 四流

轉諦. 五還滅諦. 六雜染諦. 七淸淨諦. 八正

加行諦. 依於三苦生死涅槃有無漏品聖

因別故. 初四及第六第二第三俗諦第一第

二眞諦所攝. 第五及第七第三俗諦第二眞

諦所攝. 淨因果故. 或第四俗第三第四眞諦

所攝. 第八正加行諦. 第三第四俗諦第二

第三眞諦所收. 勝□經中亦說八諦. 有作無

作各有四種. 對劣勝機說淺深理. 種類別

故. 有作聲聞四諦. 定屬第三俗諦第二眞

攝. 無作四諦菩薩四諦第三俗諦第二眞攝.

或第四俗第三眞攝. 依詮顯旨非安立故. 或

說九諦. 一無常諦. 二苦諦. 三空諦. 四無我

諦. 五有愛諦. 六無有愛諦. 七彼斷方便諦. 八

有餘依涅槃諦. 九無餘依涅槃諦. 依苦四境

後有常斷二種愛集一道二滅而分成故. 此

是四諦卽第三俗第二眞攝. 或說十諦. 一逼

切苦諦. 二財位□乏苦諦. 三界不平等苦諦.

四所愛變壞苦諦. 五粗重苦諦. 六業諦. 七

煩惱諦. 八聽聞正法如理作意諦. 九正見諦.

十正見果諦. 初五有漏果. 次二異熟因. 次二

出世道. 後一無爲滅. 苦諦五中初一攝四苦.

謂生老死怨憎會苦. 第二卽是心不得苦. 第

三是病苦. 第四是愛別離苦. 第五是略攝一

中	欄

切五取[&FFFF]#苦. 八苦二集兩道一滅有差別故.

第三俗諦第二眞攝. 此中且略配諦相攝. 巨

細義門皆應別說. 頌曰. 不虛眞相苦. 因

諦及愛行. 無常與逼切. 增十諦各初問

答分別者. 問曰雖說二諦四種不同. 此中

何者名爲安立. 何者名非安立. 答顯揚論

說. 四種俗諦皆是安立. 瑜伽論說. 第四勝

義是非安立. 故前三眞亦是安立. 體卽是俗

後三諦故. 問若 是安立諦. 已立爲諦. 何故復

說非安立諦. 答瑜伽論中六十四云. 唯說安

立離非安立. 二種解脫不應理故. 一者於

相縛. 二於粗重縛. 若有行於諸安立諦. 行

皆有相. 於諸相縛不得解脫. 相不脫故. 於

粗重縛亦不解脫. 若有行於非安立諦. 不

行於相. 不行相故相縛解脫. 相縛脫故於

粗重縛亦得解脫. 問若非安立已立爲諦.

何須復說安立諦耶. 答六十四. 說爲令資

糧及方便道得淸淨故. 有所厭捨. 有所修

習. 有所進趣. 有所了知. 故立安立. 問若

行有相. 二縛解脫有何過失. 答六十四說.

有極善定. 依第四靜慮. 於順決擇分善

法中轉. 緣諸諦時. 於二種縛應得解脫

究竟淸淨. 以有相心相縛猶在. 若能治心許

有相者. 與所治心竟有何別. 又世出世道

二種有殊. 故行有相不得解脫. 要依無相

非 安立諦. 由此證知無分別智定無相分

而能斷惑. 問但立一俗一眞卽得.  何須立

四. 答此諦但應攝行歸眞總立一諦. 勝

□經說一實諦. 是唯如來藏. 是爲一實 . 餘

下	欄

有起盡. 或是所取非一實故. 若以事理安

立非安立而論. 但應立二. 六十四說. 一眞

法界名爲勝義. 餘名世俗. 仁王經中說二

亦爾. 若隨人法有勝有劣. 應各立二. 涅槃

經中隨人隨法亦說二諦. 或俗及眞皆有

二諦. 若以空及事理 . 義得行殊. 顯揚論等

二諦之中皆有三種. 若以諸法有無事理

淺深詮旨. 義各別故. 二諦之中各說四重.

又瑜伽釋言. 世俗勝義皆有世間所成. 道理

所成證得所成眞理所成.  由是世俗 及勝義

諦各分四種. 於劣法中世間所成 等立四

世俗 .  於勝法中世間所成 等立四勝義. 故

非增減. 問此二諦爲 同爲異. 答亦同亦異.

仁王經云. 世諦之中無第一義. 智不 應二.

若言有者智不應一. 涅槃經言. 世諦者卽

第一義. 有別方便隨順衆生說有二諦. 故

不可說定同定異. 第一世俗有名無體. 俗

中極 劣無可過勝. 假名安立. 唯俗非眞.  是

名爲異. 第四勝義體妙離言不可施設. 眞

中極勝. 超過一切. 唯 眞非俗. 是名爲 異.

餘 可爲同. 由此二諦四句分別. 有俗非眞.

謂第一俗. 有眞非俗譯第四眞. 有眞亦俗.

謂前三眞俗後三諦. 有非眞俗. 謂除前相.

第四勝義不能自勝. 待於四俗故名勝義.

故前三眞亦名爲俗. 第一世俗不能自俗.

待於四眞名爲世俗. 故後三俗亦名爲眞.

第一勝義待一俗名勝. 第二勝義待二俗

名勝. 第三勝義待三俗名勝. 第四勝義待

四俗名勝.  第一世俗待四眞名俗. 第二世

經數: 一八六一

經名: 大乘法苑義林章卷第三

頁數: 二九四

上	欄

俗待 三眞名俗. 第三世俗待二眞名俗. 第

四世俗待一眞名俗. 故若有俗時亦必有

眞. 若有眞時亦必有俗. 俗是眞家俗. 眞是

俗家眞. 有俗亦有眞. 無眞亦無俗. 故 非

遣依他而證圓成實. 非無俗諦可得有

眞. 眞俗相依而建立故. 如是所說四種二

諦. 經論雖有.  諸德雖傳. 然諸後學未能

疏演. 基隨□譯之次. 略纂所聞. 其間委細

後更諮審. 所以編集以爲一章. 庶後學徒詳

而易矣. 可謂義高千葉. 理光萬代. 讚詠吟

諷何以暢其歡情. 所恨徒響伯牙之琴. 虛

1盡Ｃ和之璧耳

2大乘法苑義林章第3二

4治承五年六月三日此卷移點了聖玄大

法師	生年六十八

傳領心法沙門信定

寬文十二年(壬子 )十月日如形令修補了

淸兼法印

大乘法苑5義林章卷第6三

*基撰

大種造色章

大種所造色. 合以六門分別. 一辨體. 二

釋名. 三生等五因以明造相. 四依因緣以

辨大造. 五同異大造相望辨造. 六問答分

別

辨體者. 順世外道. 不別立有能造所造. 俱

中	欄

是四大. 然性是常. 更無別物. 吠世史迦. 四

大乃是實句. 有□. 通常無常. 眼根卽火. 耳

根卽空. 鼻根卽起. 舌根卽水.  皮根卽風. 色

味香觸聲德句所攝. 然是無□. 聲香唯無

常. 餘通常無常. 色等四種是四大德. 四大

非能造. 色等非所造. 地有色味香觸. 水

有色味香觸. 火有色觸. 風唯有觸. 聲是

空德. 非四大德. 僧□師說. 色等五種名五

唯量. 乃是能造地水等造. 地水等方造眼

等五根. 能造所造雖皆是無常. 然非生滅.

是轉變無常. □皆 有□. 然有別造. 亦有通

造. 聲論師說. 聲唯是常. 餘四大種及眼等

根色味香觸□是無常. 聲或顯常. 或是生

常. 大衆部說. 四大爲能造. 四塵爲所造. 無

別五根. 卽四塵故. 俱通有漏及以無漏. 許

佛有故. 成實論說. 四塵爲能造造於四大.

四大成五根. 五根唯所造. 四塵唯能造. 四大

通二. 聲亦唯所造. 薩婆多師. 四大爲能 造.

唯有漏有□觸處所攝. 五根五塵及法 處

無表色爲所造. 五根五塵皆唯有□. 唯是有

漏. 法處無表說通無漏. 是無□攝. 皆是實

有. 經部師說. 能造所造雖□有□. 皆通假

實. 極微是實. 粗色是假. □皆有漏. 無表假

立. 法處無色. 不許色[&FFFF]#有無表色. 說假部

說. 能造所造若粗若細. 在[&FFFF]#門中體皆是

實. 義積聚故. 體非積聚. 在界 處門□皆是

假. 依緣□皆體積聚故. 通有無漏. 一說部

說. 能造所造唯有一名都無實體. 說出世

部說. 能造所造若有漏者□皆 是假. 從顚

下	欄

倒起故. 諸無漏者□皆是實. 非倒生故. 今

依大乘. 觸處法處皆是有大種. 散定別故.

造色通於十一處有. 大種造色隨應俱通

依 他圓成二  性所攝. 五法之中相及正智二

法所收. 通有漏無漏善無記性. 有漏大造

定屬依他. 無漏大造亦通圓成. 依他所攝.

有漏造色唯 無記性. 假性通三. 故瑜 伽六

十四說. 色聲表色假通善惡. 實唯無記. 無

表旣假. 許通善惡. 無漏大造一切唯善. 大

種唯實.  造色通假

釋名者. 瑜伽第三說. 由此大種其性大故.

爲種生故. 名爲大種. 大有四義. 一爲所依

故. 與諸造色爲所依處. 二體性廣故. 體性

寬廣於造色故. 三形相  大 故. 大地大水大

火大風. 相狀大故. 四起大 用 故. 成 壞世界

作用大故. 種者因義. 或是類義. 此四能爲生

等五因起衆色故. 種類別故. 虛空雖大 不

能爲因. 內種子等雖能爲因體相非大. 所

餘諸法非大非種. 由此地等亦大亦種故

名大種. 持業釋也. 若言四大種. 四是數名.

卽帶數釋. 造色名者. 顯揚第五說. 謂依止大

種卽於大種處所有餘造色生. 由是因故

說四大種造所造色. 所造卽色. 五十四云.

是同一處攝持彼義名之爲造. 所造卽色.

持業爲名. 大所造色. 依士爲目. 別名者. 堅

勁義是地義. 流濕義是水義. 溫熱 義是火

義.  輕等動義是風義. 其地卽大. 乃至風卽是

大. 皆持業釋. 造色別名至章中解

生等五因以辨造者. 對法第一說. 所造者. 謂

經數: 一八六一

經名: 大乘法苑義林章卷第三

頁數: 二九五

上	欄

以四大種爲生依立持養因義. 卽依五

因說名爲造. 生因 者卽是起因. 謂離大種

色不起故. 諸所造色雖自種生. 若離大種

必不能起. 瑜伽第三問云. 諸法皆從自種

而起.  寧說大種能生諸色. 乃至長養耶. 彼

自答云. 由諸內外大種造色種子. 皆悉依

附內相續心. 諸大種子未生諸大. 造色種子

終不能生. 要大種子 先生大種. 造色種子

方生造色. 爲前導故. 說彼能生. 故名生

因. 第 六十六說此同之. 今應問曰. 若爾別

解脫及定道俱戒. 旣離大種應不得生. 此

隨所遊所防名色. 亦隨彼二假說大造.

不離義有二. 一定同處. 二必假藉. 別解脫戒

等必藉大生. 非定同處. 亦名不離. 離質聲

光皆亦如是. 瑜伽論五十四說. 勝定果色

唯依勝定不依大種. 彼如何通. 彼自解云.

然從緣彼種類影像三摩地發. 說彼大造.

非依彼生. 說名爲造. 法處色章當具陳述.

或復五因非遍一切. 如離輪光等無所依

因故. 依因者. 對法云. 卽是轉因. 謂捨大種

諸所造色. 無有功能據別處. 故諸所造色

依 據大種方乃得生. 故捨大種無別處住.

瑜伽第三云. 由造色生已不離大種處而

轉故名依因. 若爾如何五十四. 說離輪光

明. 大種香等皆不可得. 今依卽質以辨依

因. 離質光等無依因義. 故不相違. 或說. 彼

光亦有大造. 隨有光處有大造故. 此釋不

然. 聲香離質. 何大所造. 故前說善. 立因

者. 卽隨轉因. 由大變異. 能依造色隨變異

中	欄

故. 能造所造. 安危必 同. 故大變時造隨變

異. 瑜伽第三云. 由大種損益彼同安危

故. 別解脫戒後相續生. 表業變異如何相續.

或說後時所依猶有. 故不變異. 如實義者. 此

隨所遊所防大造. 不爾無色定道俱戒. 無

所依故應無此因. 若爾所防久已斷滅. 旣

無能造應無立因. 不可防他說名爲色.

將他四大造自無表. 此唯是彼遠分對治.

義名爲造.  曾有類 故. 二定已上無表□然.

論說防他. 他四大造.  此義不然. 非已過故

防不得故. 應 非對治. 此義名色假名爲

造. 遠分對治. 故無有失. 遠防自身曾有

惡戒. 卽從過去大造今色. 或無表戒等無

立因義. 依質 實色具立因故. 若取依身大

種名造. 無色聖者應無無表. 便非大乘. 亦

違顯揚諸律儀色依不現行 法建立色性.

故以隨彼所防大造. 持因者. 卽是住因. 謂

由大種諸所造色. 相似相續生持令不絶

故. 造色續生由大持力. 不爾造色應有

間斷. 瑜伽第三說. 由隨大種等量不壞故

名持因. 又聲光等大小有異.  如何但說等

量不壞. 對法依全分總說持因. 瑜伽依小

分故作是說. 彼依卽質造色說故. 或瑜伽

言等量不壞. 非是大造二量齊等. 等者前

後相似之義. 前說 爲善.  養因者. 卽是長因 .

謂由大種養彼造色令增長故. 由大 親

養造色增長. 或長卽因. 或長之因. 故名長

因. 瑜伽第三云. 由因飮食睡  眠修習梵行 .

三摩地等. 依彼造色倍復增廣. 故說大 種

下	欄

爲彼養因. 能養造色有因有緣. 大爲養

因. 彼爲養緣. 各據一說故不相違. 又由彼

緣先養大種. 令造色增故無有失. 或彼通

養大及造色心心所等一切法因. 此唯造

色能養別因. 由造性鈍不如心等. 故藉二

養. 心等不爾. 五十四. 問諸行皆從自種而

起. 如何說大 造所造耶. 由彼變異而變異

故.  彼所建立及任持故. 顯揚第五說.  謂依

大種有餘 造色攝在一處名大所造. 此義

卽顯相依而有. 是爲造義. 非辨體者 . 現行

相望增上緣故

依因緣辨造者. 初辨因造. 後辨緣造. 因造

有二. 一十因. 二六因. 十因造者. 大望造色

總有七因. 一牽引因. 二生起因. 無記因中未

潤已潤. 外穀麥等望牙等故. 三攝受因. 士

用依處所攝受故. 四引發因. 五定異因 . 引

同類起及自性故. 六同事因. 七不相違  因.

攝前諸因爲此二故.  其相違因互能相損.

而爲因故無相違因. 大非 言 說無隨說因.

觀待因疏無觀待因. 有 義爲八. 唯除 隨說

及相違因. 亦通觀待立此二故. 有義或

九加相違因. 造色望大能爲八因. 一隨說

因. 音聲言說詮辨大故.  二觀待因. 疏相待

故. 三牽引因. 四生起因. 染淨因中. 律不律

儀. 及定俱戒. 未潤已潤爲此二故. 五攝受

因. 作用依處所攝受故. 六定異因. 定別能

招自異熟故. 七同事因. 八不相違因. 除引

發者能引自類同品勝品爲彼因故. 除

相違者不相順故. 或說有九加引發因.

經數: 一八六一

經名: 大乘法苑義林章卷第三

頁數: 二九六

上	欄

義亦得成. 相引發故. 或爲十因. 有相違故.

六因造者現行六因. 顯揚十八說皆增上緣.

對法第四云. 當知一切因皆能作因所攝.

爲顯差別義. 復別建立餘五因. 若依因緣

辨六因者. 攝大乘論唯識等說. 種子望現

爲能作俱有相應遍行. 種望於種亦爲同

類. 然無異熟. 非因緣故. 大望造色皆非

六因. 造望大種爲異熟因感彼果故. 今

依增上緣辨六因造者. 大望造色唯有三

因. 一能作因. 能與彼力不障□故. 二同類

因. 令增長故. 對法文中依前熏種引後果

生. 亦依現行相望而說. 非種望種. 三俱有

因. 對法第四說. 大種造色. 必俱生故爲俱

有因. 非是同得一果義故. 非心心所無

相應因. 非善惡業無異熟因. 非煩惱性故

無遍行因. 造色望 大亦爲三因. 一能作因.

此因寬故. 二俱有因不 相離故. 三異熟因.

律不律儀及定俱戒能招大故. 或爲四因.

加同類因如引發故. 無餘可知. 此說同

世非別世造. 依處而有非異世故唯律

儀色. 依不現行法. 建立色性. 亦異世造過

去大種造現色故. 有漏色聲唯無記性. 若無

漏位. 大造俱善. 故但應如此中所說. 應如

是說. 過爲現因. 非過未因. 現爲現因及未

來因. 未非未因. 過未無故. 此中不說過爲

未因. 因果俱無故. 亦非後際爲前際因. 倒

因果故. 辨因造已. 緣造云何. 大造相望爲

一增上. 現行相望非辨體故. 非是因緣. 生

等五因增上緣故. 非心等故. 無餘二緣.

中	欄

此因緣造依總相說. 依有無漏及十二處

三性三界. 綺互相望. 以大望大. 或造望造.

因緣多1小皆如理思

同異大造相望辨造者. 初以類異大造相

望. 後以卽離大造相望. 類異大造相望辨

造者. 瑜伽第三五十四說. 類異有三. 一異

熟類. 此有二種. 一業生. 最初起者. 二相續.

初是總異熟. 後是別異熟. 或初是初刹那. 後

是後時者. 二長養類. 此亦有二. 一處寬遍.

飮食睡眠梵行等至之所長養. 二相增盛.

亦由食故. 彼所依故. 修勝作意故. 長時淳

熟故. 云所長養. 三等流類. 此有四種. 一異

熟等流. 二長養等流. 卽前二類皆等流故. 三

變異等流. 四本性等流. 異熟長養二種不攝

皆後二故. 五根唯有異熟長養. 離此二外

無別等流. 此依三類體別而說. 非根諸色

具有三類. 或此不說聲界. 聲非異熟故.

除法處色. 彼唯長養及等流故. 離根諸色亦

無異熟. 於前色中具三類者. 具二異熟

二種長養四種等流. 無三類者. 五內色根

具二異熟及二長養. 法處諸色有後長養.

無處寬遍. 有後三等流. 無是異熟者. 諸心

心所雖具三類無初長養. 色界諸[&FFFF]#除由

段食睡眠梵行之所長養. 三界長養皆通

等持. 內外聚中. 隨應或有三二一類大種造

色. 隨應說彼一切大種造一切色. 相依而

有是造義. 故非辨體. 故五十四說. 依大種

處有造色生說名爲造. 又此聚中有彼大

種所造可得. 當知此中卽有彼法. 故諸大

下	欄

種同聚所有一切造色相依有 者. 皆可名

造. 互得造義非定屬 義. 理異小乘不應

別釋. 此中或可大. 造種子本性各異. 後 生

現行各依自類.  自類大種不生現行. 此類

造種終不生造. 故自類造. 此亦不然. 相依

而有說名爲 造. 故同聚中所有大造相依有

者. 隨應皆造. 前說爲 善 . 卽離大種相 望辨

造者.  謂所造色與大種處不  相 離者. 名卽

質造. 若所造色與大種處體相離相者. 名離

質 造.  五十四說. 離輪光明. 大種香等皆不

可得. 離質光香及與聲等. 卽以發處 四大

所造. 無居處所依故言不可得. 諸律儀戒.

顯揚論說依不現行法建立色性. 皆以所

防欲界惡戒大種所造. 不律儀戒顯揚論說

依現行法建立色性. 卽以所發惡身語色

大種所造名離質造. 所餘皆名不相離造.

其極略極○隨本質大. 可名卽質及離質

造. 遍計所起亦爾. 無色界無表及佛身無

表. 以何大造. 應以過去自身所有能造惡

戒大種所造. 義名懸造. 如無表章

問答分別者. 問於欲界諸色聚中幾物可

得. 瑜伽第三說. 或有聚中唯有一大. 如石

末尼江河池沼火焰燈燭有無塵風. 或唯

二大. 如熱末尼雪濕樹等. 或唯三大. 如濕

熱樹或樹搖濕. 或四大俱.   或唯有色如離

輪光. 或唯有聲離質聲等. 或唯有香孤行香

等. 若有味觸. 必亦有香色. 或唯有四外器

除聲. 或唯有五. 外器有聲時. 或有身根

幷色等四. 或有唯六隨有眼根等幷身

經數: 一八六一

經名: 大乘法苑義林章卷第三

頁數: 二九七

上	欄

等五. 有聲爲七. 如上造色身增地爲六. 眼

等增爲七. 加水火風爲八. 爲九爲十. 增

聲十一. 離輪光等隨其所應. 增四大種成

其多小. 1六十四等說. 若於此聚有大造可

得. 當知此聚卽有此大種造色. 若彼大造

自相都無. 當知此處無有彼法. 不同餘宗

無彼現事有彼極微. 諸廣問答皆如彼說.

此中說相. 或有或無. 或約界攝隨應皆有.

廣如彼論第三卷說. 六十六說. 欲界有地.

亦有色香味. 色界唯有色. 色界繫除香

味. 及無色界色隨所應有. 說彼可得. 恐

厭煩文故略應止. 問於欲界身起色界大

種. 彼諸大種與下界色同異處耶. 答如水

處沙. 非異處住. 由本識內有二類種. 一純

生. 二雜生. 引彼大起. 純滅雜生故非異住.

有義此爲隨順理門. 大乘同處如異類大. 此

二之色本不相□. 何須間住. 故隨順門. 問

大種造色有對同處旣無障□. 云何不說無

對性耶. 答互相順生不相□故. 又此類業

增上所生. 諸根遍彼共受用故. 如中有等

雖有對性而不相□. 此亦應爾. 問大種造

色云何而住. 爲有上下爲內外處. 爲雜亂

耶. 六十五說. 俱時而有互不相離. 由彼種

類因所成故. 如一味團更相涉入遍一切

處. 非如[&FFFF]#稻末尼等聚. 又此有三. 一同處.

二和雜. 三相雜不相離.   又瑜伽第三說. 諸色

處有二不相離. 一同處不相離. 二和雜不相

離. 同處不相離者. 如一眼根阿拏色. 四大阿

拏與造色阿拏. 隨應所有□相涉入合成

中	欄

一處. 無別處所. 卽一阿拏色中有八阿拏.

加聲爲九. 加身爲十. 隨餘根爲十一. 或

眼身地色香味觸七阿拏. 一因一果同在

一處互相涉入. 非如薩婆多宗極微各別各

成阿拏. 亦不同經部合成阿拏. 今者大乘

本無極微. 如色等微. 至阿拏時隨其所應

多少同在一處. 諸根於彼能遍受用. 以心

知境故. 爾由境生心故. 然爲同處不相離

也. 和雜不相離者. 卽前同處不相離阿拏色

能造所造相涉入者. 雖在一處同處而住.

而不相入合爲一體. 諸根得時各各別故. 然

不可說如胡麻豆等聚. 可爲分折得故.

名和雜不相離. 又解大造同類相望同一處

住. 名同處不相離. 異類大造相望. 亦同在

此一處住. 名和雜不相離. 非如他宗同類

異類極微各別非同一處. 問異熟有時增長

廣大. 何故異熟非卽長養. 答由彼長養能

攝能持. 異熟相續現增長等. 猶如外□防

2援內城. 故非卽彼. 問爲一四大造一造色

爲造多耶. 爲多四大造多造色爲造一

耶. 答相依而有. 立以造名. 造一造多理皆

無妨. 攝決擇說. 要大種生先據處所後造

色起 . 不離彼處名爲造故. 日輪光等卽小

生多. 因俱聲等卽多生少. 如是等類皆應

准知. 旣無極微故容皆得

五根章

五根. 合以五門分別. 一諸宗不同. 二出體

性. 三釋名字. 四立通差別. 五類異有殊

諸宗不同者. 順世外道說. 一切法皆以地水

下	欄

火風四大爲性. 由此五根體卽四大. 勝論

師說. 眼根卽火. 耳根卽空. 鼻根卽地. 味根卽

水. 皮根卽風. 五大俱是實句所攝. 堅濕○

動 皆性無□. 德句所攝. 眼唯得三. 但除風

大. 身根得四. 亦得堅等. 數論師說. 自性成

大. 大成我執. 我執成五唯. 五唯成五大. 五

大成十一根. 有說火成眼根. 空成耳根. 地

造鼻根. 水成舌根. 風造皮根. 心根有二說.

一說是肉團. 唯地大造. 或五大共造. 一說非

色. 其六根中耳唯無□. 說心根非色者亦

無□. 餘皆有□. 皆性是常. 大衆部等體卽四

塵. 肉團爲性. 無別淨色. 不能取境. 稍勝

餘色故名淸淨. 薩婆多師. 別有四大. 生等

五因爲因緣造眼等五根. 大唯身觸. 根雖

和集□實有體. 成實論師名師子□. 本於

數論法中出家. 因立彼義云. 四塵成四大.

四大成五根. 經部師說. 根雖所造然通假

實. 極微是實. 粗是假故. 說假部說. 亦通假

實. 在[&FFFF]#門實.  界處假故. 一說部說. 根唯有

名都無色體. 說出世部說. 有漏根假. 無漏

根實. 今依大乘中. 略有四釋. 出體門中當

具顯示

出體性者. 唯識第四略有二說. 一難陀師

等說. 唯是種子. 無別現行淨色五根. 此有

四義. 一唯見分五識種子. 二唯相分五塵種

子. 三通取見相二分種子. 此三皆是難陀

師義. 四護法菩薩假爲救言. 取感五識

增上業種名爲五根. 唯識第四說. 眼等五

識無別眼等爲俱有依. 眼等五根卽種子故.

經數: 一八六一

經名: 大乘法苑義林章卷第三

頁數: 二九八

上	欄

二十唯識伽陀中言. 識從自種生. 似境相

而轉. 爲成內外處. 佛說彼爲十. 乃至廣引

觀所緣論頌說云. 彼頌意言. 異熟識上能生

眼等色識種子. 名色功能. 說爲五根. 無別

眼等. 種與色識常互爲因. 能熏與種遞爲

因故. 又復彼云. 有避前來所說過難. 朋附

彼執復轉救言. 異熟識中能感五識增上業

種名五色根. 非作因緣生五識種. 二護

法等正義. 別有現行淨色爲其五根. 故唯

識云. 五識俱依.  定有四種. 謂五色根六七

八識. 隨關一種必不轉故. 對法等云. 眼根

云何. 謂四大種所造. 眼識所依淸淨色爲體.

乃至身根. 身識所依淨色爲體. 唯識論云. 此

中且說不共所依. 對法又云. 眼界者謂眼曾

現見色及此種子. 積集異熟阿賴耶識. 卽

取現種俱名眼界. 餘四界皆然. 問眼界眼

根二義何別. 根唯取現不說種耶. 答持因

稱界. 種亦界名. 增上名根. 種非根攝. 問現

根增現識. 現色得根名. 根種增識種. 應同

現根攝. 對法論云. 由根種子生現根已. 識

之種子方生現識故. 答大種所造功用增上.

現得根名. 種非大造. 用非增上. 故非根攝.

問現眼依大起. 是眼亦稱根. 大種亦爲根

種依. 如何眼種非根攝. 答此依顯相種子

非根. 據理依文種亦根攝. 故決擇說. 眼等

五根通現種故

釋名者. 諸論同說. 根者增上義. 出生義. 是根

義. 與眼等識爲威勢增上. 爲因出生故名

爲根. 五是數名. 卽帶數釋. 眼者照了導義.

中	欄

名之爲眼. 瑜伽第三云 . 屢觀衆色觀而復

捨. 故名爲眼. 梵云斫芻. 斫者行義. 芻者盡

義. 謂能於境 行. 盡 見行. 盡見諸色故名行

盡. □爲眼者體用相當. 依唐言譯. 耳者能

聞之義. 梵云戍(輪聿反)縷多. 此云能聞. 如是

我聞亦云戍縷多. 故瑜伽云. 數數於此聲至

能聞. 故名爲耳. □爲耳者體用相當. 依唐

言譯. 鼻者能嗅義. 梵云揭邏 拏. 此云能嗅.

故瑜伽云.  數由此故能嗅於香. 故名爲鼻.

□爲鼻者體義相當. 依唐言譯. 舌者能嘗.

能□能除飢渴義. 梵云時乞縛. 此云能

嘗. 除飢渴. 故瑜伽云. 能除飢羸數發言

論. 表彰呼召故名爲舌. 然由世俗發言論

者. 是舌依處. 故瑜伽中通以勝義世俗二

義俱名爲舌. □爲舌者義相當故. 依唐言

譯. 身者積聚義. 依止義. 雖諸根大造□皆

積集. 身根爲彼多法依止. 積集其中. 獨得

身稱. 梵云迦耶. 此云積聚故瑜伽云. 諸根

所隨周遍積集故名爲身. 雖復迦耶是積

聚所依義. □爲身者體義相當. 依唐言譯.

此中眼體卽是其根. 乃至身根皆持業釋. 皆

有 出生1言增上義故

立通差 別者 .  此中眼耳立之爲通. 餘三不

立. 夫言通者離擁障義. 加之神名名六

神通. 離諸擁障妙用難測名曰神通. 眼耳

二根離質用遠. 離擁 義增妙用難五二. 故別立

通. 餘三不立. 然此二種修方便生. 除障

擁得者名之爲通. 不爾用 狹不與通稱. 通

者唯四禪有. 非通者五地成. 非通者各唯

下	欄

自地起. 通者異地起. 然下起上. 非上起下.

非修起故. 其通者通有無漏. 佛亦有故. 然

天眼通亦立爲明. 與生死智通爲前導故.

觀諸業色見因尋果勝天耳故. 天耳非

明. 天耳不能除三際愚故. 其欲界天等雖

能徹視. 作用不廣. 不立爲通. 生得眼耳非

修斷擁之所得十隨. 然有經中說. 五色根在

佛位 中皆名爲通. 佛用勝故.  餘卽不爾. 今

依三乘通得之通. 故唯二根

類異有殊者. 瑜伽第三五十四說. 類異有

三. 一異熟類. 此有二種. 一業生最初起者.

二相續後時轉者. 二長養類. 此復有二.

一處寬遍. 由食睡眠梵行等至之所長養.

二相增盛. 亦由食故. 彼所依故. 修勝作意

故. 長時純熟故之所長養. 三等流類. 此有

四種. 一異熟等流. 二長養等流. 此二卽前二

類所攝. 三變異等流. 四本性等流. 異熟長

養二種不攝. 皆後二故. 五根唯有異熟長

養. 離此二外無別等流. 此依三類體別而

說. 此五色根具二異熟及二長養. 總說如

是. 其眼耳根. 修果名天. 餘皆名肉. 天唯長

養具二養義.  肉通異熟 及長養二. 養二皆

具. 天眼非業之所生故不通異熟. 有異論

師作雜心疏. 時雖不用. 亦謂自計當其深

理. 乃云說一切有部. 身在下地起上身根.

以雜心云極微在四根十種. 應當知身根

九. 餘八. 謂在有香地. 此理不然. 俱舍論云.

欲微聚無聲無根有八事. 有身根九事.

十事有餘根. 以欲標名. 顯是欲界極微聚

經數: 一八六一

經名: 大乘法苑義林章卷第三

頁數: 二九九

上	欄

說非說上界微聚亦爾. 起彼眼耳當成身

等. 又違發智婆沙所說. 彼云頗有成就彼

眼根不成就彼身根耶. 答曰有. 謂身在下

起上天眼. 不成彼地身根. 如是等故.  但是

學不師授. 文不遍尋. 妄率胸情浪生穿鑿.

應依典據以範後學耳. 瑜伽第三復有類

例. 有一種眼. 謂能見色. 有二種眼. 謂長養

異熟. 乃至十一種眼. 謂去來今內外粗

細劣妙遠近. 眼耳等亦爾. 然有差別. 論

自顯之. 有假眼實眼. 義准應悉. 恐厭繁

文故略而止. 廣如彼說1◎

◎2表無表色章

表無表色合以十門分別. 一辨名. 二出體.

三假實分別. 四具支多少. 五得捨分齊. 六依

地有無. 七四大造性. 八應成差別. 九先後得

捨. 十釋諸妨難

第一辨名. 於中有二. 一列名. 二釋名. 列名

者. 一表色. 二無表色. 舊名作色無作色. 表

色有二. 一身表業. 二語表業. 此通三3乘. 若

大乘說. 有義表業亦有三種. 更加意表. 瑜

伽論第五十三說. 若有不欲表示於他.  唯

自起心. 內意思擇不說語言. 但發善染汚

無記法現行意表業. 故有意表. 其此意表發

無表者. 唯是善性. 菩薩亦成. 唯有三支依

業道故. 除染無記. 業增上者便發無表. 餘

則不然. 有義不善亦有無表. 十惡業道極

重方成. 後三意表亦發無表理有何失. 百

行所攝俱名律儀. □此乃是不律儀性. 故

知意三亦發無表. 何容發身語思種名無

中	欄

表. 獨意猛思不名無表. 故知三表皆有無

表. 三罰業中意罰重故. 仙人意嫌殺多生

故. 二十唯識頌云. 末□伽等空. 云何由仙

忿. 意罰爲大罪. 此復云何成. 意有無表通

善不善. 非二無記. 然意無表非是色性. 不

發現行身語色故. 發身語者4卽彼攝故.

有義意表總敎雖然. 不見別文說有無表.

發身語思外彰最猛. 熏種增上可發無表.

意思內發唯自表知非最增猛. 雖熏種子

非用倍增. 故唯身語方有無表. 仙人意嫌

說成意罰. 縱成重罪豈有無表. 此亦不是

不律儀攝. 若由律儀有百行故. 意業亦立

有不律儀無表. 何故百法不別說耶. 若依

此義. 雖受十善5十善種6雖有十類功能

名爲律儀戒. 但七支說有無表. 律儀名通

無表局故. 非由名律儀皆有無表. 故律儀

之與無表義各別. 故瑜伽五十三云. 若遠離

思與不律儀相違. 由遠離增上力故. 與五

根俱行說名律儀. 此說身語遠前行思名

爲律儀. 何必要是無表方名律儀. 又彼卷

說. 律儀有八. 一能起律儀. 二攝受律儀. 三

防護律儀. 四還引律儀. 五下品律儀. 六中

品律儀. 七上品律儀. 八淸淨律儀. 若未正

受先作是心. 我當定受如是遠離. 名能起

律儀. 若正攝受遠離戒時名攝受律儀. 自

後五根增上力故. 與彼種子俱行. 數生□

羞於罪不作. 名防護律儀. 失念有犯尋卽

悔除. 說名還引律儀. 若小分離小時離. 唯

自離不勸他離. 不讚嘆不慶慰. 說名下

下	欄

品. 若多分離多時離. 自離亦勸他. 然不讚

嘆亦不慶慰. 說名中品. 若一切離盡壽離.

自離亦勸他. 亦讚歎慶慰. 說名上品. 靜慮

無漏說名淸淨. 此初能起旣名律儀. 何必律

儀必是無表. 故雖百行皆名律儀. 發無表

者唯在前七. 俱舍十四引經頌言. 身律儀

善哉. 善哉語律儀. 意律儀善哉. 善哉遍律儀.

意根亦說律儀之言. 豈成無表. 若依前二

解. 身語律儀及不律儀. 體是色性. 無變□

故與色類 異. 故別處 攝.  此意俱思不同於

彼. 不發於色. 亦不遮色. 不稱色名. 旣是

緣慮現思所熏.  但於思種義名無表. 仍體

是思. 卽行[&FFFF]#攝. 故於百法更不別說. 如意

邪見後彰 身語. 身語後  彰旣名不律儀. 初

之二思何故不名. 如律儀中初二思故. 縱

意無表. 但是處中. 亦有何失. 此三說7內. 最

後爲正. 外彰身語令他表知有增猛故.

無表色中略有三類. 一律儀無表. 二不律儀

無表. 三非律儀非不律儀無表. 對法第八說.

業有三. 一律儀業. 二不律儀業. 三非律儀非

不律儀業. 非律儀非不律儀業者. 謂彼所有

善不善業. 若布施等. 若歐擊等. 律儀不律

儀所不攝業. 皆此所收. 決擇五十三. 說律

儀不律儀已云. 謂除如先所說律儀不律

儀業. 所有善不善等身語意業. 當知一切

皆是非律儀非不律儀所攝. 五十四云. 色用

差別者. 謂有表無表. 律儀不律儀非律儀

非不律儀所攝作用. 說布施等爲此業故.

定知此業亦有無表. 何因初說有表無表

經數: 一八六一

經名: 大乘法苑義林章卷第三

頁數: 三○○

上	欄

唯在律儀不律儀中. 不在處中. 此有何意.

故俱舍論第十四說. 無表三. 律儀. 不律儀. 非

二. 有義處中唯有表業. 要上品思. 熏種勢

勝方有無表. 顯揚第一五十四等. 說法處

色有三. 一律儀. 二不律儀. 三定自在. 不說

非二有無表故. 雖諸處言有處中業. 亦不

分明說有無表. 故處中表無無表色. 若 依

初義何妨處中作誠勵意而有上思. 律儀

容容而有中思. 何容熏種猛利義同. 成於

無表簡處中業. 若以律儀及非律儀必具

支故. 思種熏勝得有無表. 處中不然. 卽應

百行非是律儀. 亦有全分一分等故. 許近

事戒有小受故. 諸處雖說法處無表但有

二類. 其處中業. 性亦唯二攝屬於彼. 卽此二

收更不別說. 體非無也. 若依後義. 此亦不

然. 一切處中望律儀等. 思皆下品. 非 處中

業可有無表. 於二說中旣無顯文. 亦任取

捨. 次釋名者. 諸根大種造色和合. 積集差別

說名爲身. 五根四塵. 能造所造. 俱得身稱.

但由身根諸法集處獨依身名. 又依止義說

名爲身. 唯識論云. 體依聚義總說名身. 亦

由身根爲衆多法所依止故. 獨標身號. 故

瑜伽云. 諸根所隨周遍積集. 故名爲身.

雖標總稱卽是別名. 表謂表示. 表自內心

示於他故. 舊云身作義不相應. 無表亦有

造作義故. 表體卽是色處表色. 依身之表名

爲身表. 依主釋也. 業者造作義. 若色處表色

名身表業. 依身之表名身表. 身表卽業名

身表業. 持業釋名. 今取動身表思名身表

中	欄

業. 動身表之業. 乃依主釋. 語謂語言. 音聲

爲體. 表義. 業義. 皆如前釋. 此能表了所欲.

宣說內心意樂. 表示於他故名爲語表. 或

復語者字等所依. 由帶字等能詮表故. 名

之爲語. 語體卽表. 持業釋也. 語表卽業. 業

屬語聲. 今取語表能發之思. 名語表業. 卽

發語表之業. 名語表業. 依士爲釋. 與意相

應. 作動於意. 名爲意表及名意業. 皆□近

釋. 若云意表卽業. 乃持業釋. 身語意三之

無表. 皆依主釋. 成業等論文義皆顯. 故不

引之. 律儀有三. 一別解脫律儀. 二靜慮律

儀. 先云定共戒. 亦名禪律儀. 三無漏律儀.

亦名聖所愛戒. 先名道共戒. 別別防非名

之爲別. 能防所防皆得別稱. 戒卽解脫. 解

脫惡故. 別之解脫. 別屬所防. 依士釋也. 別

卽解脫. 別屬能防. 持業釋也. 律謂法式. 儀

謂軌範. 古有釋言. 律者類也. 儀者式也. 種類

法式名爲律儀. 皆通善惡. 故說惡戒名不

律儀. 今解唯彼善戒得名. 可爲法式. 可爲

軌範. 故名律儀. 如說調伏亦調亦伏. 此亦

如是. 亦律亦儀. 別解脫卽律儀. 皆持業釋.

又解. 別解脫者. 此戒別名. 律儀者諸戒通稱.

爲簡他故. 應言別解脫之律儀. 卽依士釋.

俱舍論第十四云. 初刹那時名別解脫. 亦名

律儀亦名根本業道. 從第二念乃至未捨.

不名別解脫名別解律儀. 不名業道名

爲後起. 今亦可然. 靜慮等者. 性離□高比

沒等障名靜. 專思一慮籌度境門名慮.

亦慮亦靜名靜慮. 慮之靜名靜慮. 二釋皆

下	欄

得. 靜慮 卽是定之別名. 瑜伽第十二. 說定亦

名等引等持等至心一境性. 亦名靜慮. 故

律儀是思. 靜慮相應之律儀.   □近爲釋. 無漏

者離過義. 如無 貪等. 不可六釋. 若無漏屬

聖道. 體卽無漏相應律儀. 若無漏卽律儀. 思

體是無漏故. 通□近持業兩釋. 亦是聖者之

所愛. 聖所愛之戒. 皆 依士釋. 不律儀者. 不者

非義. 不義. 非 可法則.  不可儀軌. 名不律

儀. 如無明等. 亦非六釋. 不同於惡尸羅惡

他尸羅. 以尸 羅爲所惡. 名惡尸羅 卽有財

釋 .  尸羅梵語. 此曰淸□.  行惡之人惡於尸

羅名惡尸羅. 非尸羅惡心惡尸羅. 古人解

云. 尸羅戒義. 惡尸羅者卽 是惡戒. 由此難言.

防非以解戒. 有戒不防非. 造作以解思.

有思非造作. 今釋不 然. 不善 解名故有此

難. 尸羅非熱惱. 何得惡體是尸羅.  若爾徵

返. 惡體非  尸羅. 惡於尸羅名惡尸羅.  亦應

惡體非是見. 惡於見故名惡見. 此難不齊.

推心以解見. 善惡□推心. 淸□是尸羅. 尸

羅非惡體. 由此不律儀非可軌則. 不是惡

軌則也. 非 律儀非 不律儀者. 不可儀軌同

於律儀名非律儀.  非不可則如不律儀

名非不律儀. 旣有雙非. 亦非六釋. 又可解

言.  亦非律儀亦非不律儀. 卽持業釋. 律儀等

卽無表. 皆持業釋. 律儀之無表.  皆依主釋也.

其定道無表以別簡總. 亦得依士

等二出體者. 假身表業.  以色處 中表色爲

性.  假語表業以聲 爲 體 . 成業論瑜 伽 等說.

有三種思. 一審慮思. 將 發身語先審慮